[{"text_idx": "#000000", "text": "La ekspozicio estas lokita en la granda antau\u0306ejo c\u0302e la c\u0302efa salono de la kulturcentro de Maz\u030ceikiai. Tio signifas, ke c\u0302iuj homoj, kiuj venos al koncertoj, teatraj\u0302oj kaj aliaj arang\u0302oj de la kulturcentro en Maz\u030ceikiai, nepre vidos la grandajn panelojn kun informoj pri la vivo kaj laboro de L. Zamenhof. Dum la malfermo de la ekspozicio la kunlaboranto de la kulturcentro Paulius Myle\u0307 prezentis la historion de la lingvo, parolis pri centjarig\u0302o de Litova Esperanto-Asocio kaj pri la plej elstara esperantisto A. Dambrauskas. Li ankau\u0306 kurte menciis faktojn pri la biografio de Zamenhof, citis vortojn de kelkaj elstaraj homoj kaj c\u0302e la fino ec\u0302 mem paroligis c\u0302eestantojn en Esperanto."}, {"text_idx": "#000001", "text": "La loka esperantistino Graz\u030cina Opulskiene\u0307 kaj kelkaj s\u0302iaj ekslernantinoj c\u0302eestis la malfermon. Graz\u030cina rakontis pri la historio de Esperanto en la distrikto Maz\u030ceikai, memoris kelkajn aktivajn esperantistojn kiel K. Buz\u030cokas kaj A. Opulskis, ankau\u0306 menciis kiajn avantag\u0302ojn en s\u0302ia vivo donis Esperanto."}, {"text_idx": "#000002", "text": "Respondeculino pri la ekspozicio Lina C\u0302ernauskiene\u0307 zorge arang\u0302is la ekspozicion por ke vizitantoj povu konatig\u0302i kun la vivo kaj agado de L. Zamenhof. Vizitantoj povos vidi g\u0302in g\u0302is la 2a de julio."}, {"text_idx": "#000006", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000007", "text": "Demonstraj versioj de \u201cLa Ondo\u201d"}, {"text_idx": "#000008", "text": "Musklaku la kovrilon por legi pliajn informojn."}]